《游密庵致明有喜雨诗次原韵》
宋代·刘子翚

雨气经岩上，僧窗暗复明。
溪流生急响，松吹助狂倾。
{左禾右罢}稏无边润，蘧篨一味清。
仁心乐同饱，拥鼻发吟声。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。